lflage/wiki-talks huggingface dataset:
Bespreking:Filosofie

message: Vir die bespreking oor kopiereg kyk by: Bespreking:Kopiereg
Ek het dievolgende afdeling verwyder na aansienlike bywerking van die artikel. Ek glo dat wat hier genoem is hoofsaaklik steeds in die artikel gedek word:
== Filosowe ==
Die geskiedenis is deurspek met filosowe van verskeidenheid agtergronde en kulture. Filosowe het binne die konteks van hul eie kultuur en omstandighede probeer sin maak uit die lewe. 'n Filosoof beantwoord lewensvrae:
* deur nuwe denkprosesse te volg
* deur die toepassing van nuwe insigte
* deur 'n bestaande filosofie te bevraagteken en verdag te verklaar.
* deur 'n bestaande waardestelsel te konfronteer met 'n nuwe waardestelsel.
--Alias 09:53, 3 Jun 2005 (UTC)
thread_title:  Kopiereg 

message: Miskien moet ons nog 'n lys van Filosowe en skrywers byvoeg. Van Plato to Heidegger of so iets. Die artikels van elke filosoof kan biografiese data en hulle beginsels of uitganspunte behels.
replies: text: Die lys word reeds in die inleiding genoem: "Filosofie kan ook verwys na die kollektiewe werk van die groot filosowe". Sien dus Lys van filosowe en brei gerus daaraan uit! --Alias 11:46, 21 November 2005 (UTC)

text: Ek sien Plato is daar, maar Heidegger kort nog. --Alias 11:48, 21 November 2005 (UTC)
thread_title:  Lys van Filosowe 

message: Is die naam van sy denkrigting nie eerder "Franfurtse Skool" of "Kritieke Teorie"? --154.69.35.137 22:27, 21 Augustus 2016 (UTC)
ː Paragraaf aangepas om bogenoemde te akkomodeer. Beter laat as nooitǃ Sobaka (kontak) 12:56, 14 April 2020 (UTC)
thread_title:  Adorno
Bespreking:Rekenaarwetenskap

message: Wat presies is die verband tussen Rekenaarwetenskap en Ondernemingsargitektuur? Hoort dit nie dalk eerder by Inligtingstegnologie nie? --Alias 23:13, 11 Mrt 2005 (UTC)
thread_title:  Verband tussen Rekenaarwetenskap en Ondernemingsargitektuur 

message: Ek is bietjie ongelukkig met die rigting wat die artikel in verander het en verduidelik net gou die veranderinge wat ek aangebrin het. Die aanhaling van Dijkstra verduidelik mooi dat RW nie spesifiek oor rekenaars gaan nie, maar die definisie is aangepas om een van die beroemdste rekenaarwetenskaplikes juis hierin teen te spreek.
replies: text: Rekenaarwetenskap is die studie van inligtingstegnologie naamlik: (meesal digitale) rekenaars (of kompers) en die programmering daarvan.
Inligtingstegnologie is slegs 'n deel van rekenaarwetenskap - die vergestalting van dit wat reeds moontlik is. Die oordrewe klem wat met hierdie definisie op programmering geplaas word is vir my ook bevraagtekenbaar. Hierdie definisie sluit moontlik dus ook velde buite inligtingstegnologie soos formele grammatikas uit - wat problemmaties is.

text: Dit behels die studie van beide elektroniese masjiene, apparatuur of hardeware  en die gepaardgaande programmatuur of sagteware.
Hierdie beperk weereens rekenaarwetenskap tot dinge wat reeds bestaan. Dit maak ook skakels na vier onderwerpe waarvan die twee pare sinonieme is. 
Ek het die bogenoemde inhoud probeer bywerk in die eerste sin.

text: daar is geen vakgebied wat hedendaags sonder rekenaars bestudeer word nie.
Ek glo nie dit is waar nie. Enige bron? Wat van tradisionele geneeskunde? En wat is die relevansie vir rekenaarwetenskap? Miskien relevant i.t.v. rekenaars, maar die wetenskap? Daar is waarskynlik ewe min disiplines wat sonder lessenaars bestudeer word. 
In hierdie selfde sin het 'n wysiging ook die hele betekenis van die oorspronklike oomgedraai vanaf "[RW] verskil heelwat van wiskunde, [...] alhoewel dit heelwat in gemeen het" na "[RW] sluit aan by wiskunde ..." Die oorspronklike bewoording is juis relevant ten opsigte van die voorafgaande sin, aangesien die genoemde vakgebiede ook soortgelyke onderwerpe bestudeer, en hierdie sin dus wil duidelik maak dat die vakbebiede wel heelwat verskil.
Ek het ook die skakel na Ondernemingsargitektuur verwyder - ek sien nie wat hierdie met rekenaarwetenskap te doen het nie, en my vraag bo is nooit beantwoord nie. --Alias 18:55, 10 Julie 2005 (UTC)
thread_title:  Inhoudveranderings van 10 Julie
Bespreking:Data

message: Verwyder uit artikel: 
replies: text: ... is 'n konstruk uit die inligtingstegnologie en word gedefineer as gestruktureerde inligting, ...
Rede: die konsep "data" is nie beperk tot IT nie, en alles wat ek nog oor die data-inligting-verwantskap gelees het dui op die omgekeerde verwantskap as wat hierdeur geïmpliseer word. --23:16, 11 Mrt 2005 (UTC)

text: Ongestruktureerde inligting word verkry in ongeformateerde teks soos wat dit vervat is in dokumentasie.
Hierdie kan miskien weer ingesluit word, maar dis onduidelik wat met dokumentasie bedoel word. Verder dink ek nie ongeformateerde teks is 'n goeie voorbeeld nie, aangesien ek dink dat sinne en paragrawe (wat volgens wat ek verstaan nie hierdeur uitgesluit word nie) wel struktuur gee. Maar miskien verstaan ek verkeerd en hoef die bewoording net aangepas te word? --Alias 23:16, 11 Mrt 2005 (UTC)
thread_title:  Verwyder
Bespreking:Oktober

message: Het 911 in Oktober plaasgevind???
replies: text: Nee. Maak gerus sulke goeters reg soos jy hulle teëkom. (Mens moet natuurlik seker wees dit is wel verkeerd.) So iets gaan ek gewoonlik sommer na met google of 'n kombinasie van die Engelse en Nederlandse Wikipedia. --Alias 22:34, 14 Mrt 2005 (UTC)

text: Nou geskuif. Die "9" van 9/11, verwys na die 9de maand = September. Anrie (kontak)
thread_title: 9/11
Bespreking:Kubernetika

message: Dankie vir jou navraag oor kubernetika en die positiewe terugvoer. Ek kon geen verwysing kry wat die definisie op die Nederlandse Wikipedia bevestig nie. Ek gaan wel na gelang van my navorsing die kubernetika opdateer. "Kubernetika is die wetenskap om inligting aan te wend vir kommunikasie en beheer in menslike stelsels asook meganiese stelsels." Ek kon nie in enige van die woordeboeke 'n verwysing kry waar kubernetika dui op die samesmelting van mens en masjien nie.
Die definisie dui egter nie op 'n samesmelting van mens en masjien nie. Die begrip is net van toepassing op beide tipe stelsels.
Daar is 'n verwante term naamlik "cyborg" (soos in Engels - ek ken nie die Afrikaanse woord nie) wat 'n bioniese man is, waar mens en masjien gekombineer word. Daar mag dus 'n verwantskap wees tussen kubernetika en die skep van 'n "cyborg". Die proses van 'n "cyborg" skep sal wel berus op die toepassing van kubernetika en 'n "cyborg" mag dalk die 'n goeie voorbeeld wees an hoe kubernetika toegepas kan word.
Ek hoop my antwoord is van waarde.
Lewensywer
replies: text: Hoi Lewensywer,

text: Antwoord op 1 plaats is genoeg hoor :) Anders wordt het alleen maar lastiger om de discussie te volgen. Ik heb "cybernetica" in Eurodicautom opgezocht, en deze geeft de volgende definitie:

text: Cybernetica, stuurkunst: wetenschap die de analogie onderzoekt tussen organische en machinale communicatie-en besturingsprocessen.

text: Dit komt overeen met de definitie van Lewensywer. De definitie op de Nederlandse Wikipedia lijkt mij onjuist. Danielm 20:13, 22 Mrt 2005 (UTC)
replies: text: : Hi, jammer ek was nie seker waar die beste plek is om die kommentaar te sit nie. Is daar een of ander standaard konvensie wat ek kan gebruik?--Lewensywer 11:44, 23 Mrt 2005 (UTC)
replies: text: :: Vir bespreking van die artikel, gebruik die artikel se besprekingsblad. Vir iets wat hoofsaaklik met een gebruiker te doen het, gebruik sy besprekingsblad (hy/sy mag dalk weer by joune antwoord). Vir iets wat meer artikels en meer persone raak, dalk die geselshoekie, of soos jy andersins goed dink. Groete, Alias 11:57, 23 Mrt 2005 (UTC)
thread_title:  Definisie
Bespreking:Geneeskunde

message: Henry,
Skep gerus 'n rekening - dit sal dit maklik maak om direk met jou te kommunikeer. (Jy sal jou eie besprekingsbladsy hê waar ons maklik sal kan boodskappe los. Verder sal al jou wysigings outomaties met jou gebruikernaam gekoppel word. Kyk gerus na enige bladsy se "ouer weergawes". Vir baie volledige hulp, sien gerus :en:Wikipedia:How to edit a page of die Nederlandse :nl:Help:Uitleg. Dis ook nie nodig om opskrifte met hoofletters te maak nie - die sagteware formatteer self die opskrifte volgens belangrikheid. Hoop dit help al bietjie. Groete, Alias 21:21, 22 Mrt 2005 (UTC)

message: Meeste van die bronne is nie (meer?) toeganklik nie. Is dit korrek ingetik? --Alias 21:54, 22 Mrt 2005 (UTC)
Henry, kan jy ons versekering gee dat hierdie goeters nie bloot oorgetik is of direk vertaal is vanuit jou bronne nie? As ons nie jou bronne het nie, kan ons dinge nie nagaan nie. Hierdie kan uitstekende bydraes wees, maar ons moet seker wees dat hierdie in die haak is wat kopiereg betref. Dit moet dus jou eie werk wees. My vraag is bloot in belang van die projek. --Alias 22:23, 22 Mrt 2005 (UTC)
thread_title:  Bronnelys 
Bespreking:Stelselteorie

message: Ivm "wanordeteorie": ek dink ek het nog net van "chaosteorie" gehoor. Dis nou nie my veld nie, maar is daar 'n probleem as ons eerder chaosteorie gebruik? wanordeteorie lees bietjie moeilik. --Alias 21:05, 23 Mrt 2005 (UTC)
replies: text: Chaosteorie is nader aan die engelse vertaling van Chaos theory en ook geldig. Wanordeteorie is 'n meer suiwer Afrikaanse vertaling wat beter weergee waaroor die teorie gaan. Ek het getwyfel oorwatter die beste vertaling sal wees. Ek is gemaklik as ons chaosteorie in stede van wanordeteorie. Ek sal die term wanorde aanwend om chaosteorie mee te definieer.
thread_title:  Wanordeteorie
Bespreking:Jan Christian Smuts

message: Volgens sy Jan Smuts se seun se boek moet "Christiaan" eindelik "Christian" wees na gelang van Jan Smuts se oupa, Jan Christian de Vries. Hoe maak ek 'n regstelling op hierdie skakel om dit te verskuif na die regte spelling. --Lewensywer 21:06, 25 Mrt 2005 (UTC)
replies: text: Jy kan dit byvoorbeeld met die "SKUIF"-skakel na die nuwe titel "Jan Christian Smuts" verskuif. Voyageur
thread_title:  Christiaan 

message: Voor iemand weer Jan Christian Smuts verskuif na Jan Christiaan Smuts gee asseblief redes vir die skuif.
In JC Smuts outobiografie wat in 1952 gepubliseer is, en wat deur sy seun (ook JC Smuts}, geskryf is noem hy dit spesifiek op bl.6 dat Genl Smuts sy naam as Christian gespel het met een "a" na gelang van sy oupa se name wat Jan Christian de Vries geheet het.
Bron: 1952, J.C. Smuts, Jan Christian Smuts. Casssell & Co. Ltd, London
thread_title: Christian is reg. 

message: "Ongeëwenaard" is die regte spelling. Sonder die deelteken lees dit on-gee-wen-aard, pleks van on-ge-ewe-naard. Morne (kontak) 21:14, 27 Maart 2014 (UTC)
thread_title:  Spelling
Bespreking:Sumeries

message: sumer het nie geld geken nie. Dis in Lydie ontwikkel, son 2000 jaar later Jcwf
replies: text: Dankie vir die terugvoer, ek sal moet gaan nalees. My bron "Die groot geillustreerde Ensiklopedie", 1995 stel dit dat hulle 'n eie geldekonomie gehad het. Miskien moet die term geldekomomie verde ontleed word. Ek sal in elk geval seker maak van hoe handel gedryf is en korreksies aanbring indien nodig. Indien jy dalk meer inligting het sal ek jou verdere terugvoer waardeer. My ander bron "Kalender van al die eeue I" stel dit dalk duideliker naamlik dat die Sumeriese stadskulture in 3300 v.C. die grondslag gelê het vir handel. Ek maak maar voorlopig 'n korreksie net om verwarring te voorkom.  --Lewensywer 22:19, 29 Mrt 2005 (UTC)
thread_title:  Geld 

message: Volgens mij kan dit lemma beter Sumeriese beskawing of kortweg Sumer genoemd worden. Wutsje (kontak) 15:14, 14 Augustus 2009 (UTC)
thread_title:  Titel 

message: Smelt hierdie artikel saam me Sumer?
replies: text: Sumeriese beskawing is reeds met Sumer saamgesmelt. "Sumeries" is nou 'n volwaardige artikel, nie meer 'n aanstuur nie. ~ Burgert (kontak)  16:18, 2 April 2021 (UTC)

text: Dankie Burgert. Rooiratel (kontak) 08:36, 6 April 2021 (UTC)
thread_title:  Saamsmelting met Sumer
Bespreking:Witsee-Oossee-kanaal

message: 'n Vraag oor spelling en transkriptie. Word in Afrikaans die Engelse transkriptie van Russiese name gebruik of is Shklovski 'Sjklofski' ens.? 17:28, 4 Apr 2005 (UTC)
replies: text: Nee ons behoort eintlik die Afrikaanse transkripsie te gebruik. Laurens 20:14, 11 Mei 2006 (UTC)
thread_title:  Spelling en Transkripsie 
Bespreking:C (dubbelsinnig)

message: Ek wonder of dit nie 'n fout is om die dubbelsinnigheid bladsy vir C hier te hê nie. Dit dek nou beide C. en C sonder 'n punt. Behoort ons nie eerder altwee bladsye te hê nie? Daar is dan sover ek weet geen dubbelsinnigheid op C. nie, slegs op C sonder 'n punt (3de letter van alfabet, programmeertaal C, simbool koolstof  en Celsius). 
Die klein letter c. verwys natuurlik ook na centum (honderdtal) en c na sent. Laurens 13:02, 11 Apr 2005 (UTC)
replies: text: Soos dinge op die oomblik staan kan die sagteware nie 'n verskil maak tussen c en C nie. (Kyk na die waarheen die skakels wys.) Wat die punt betref: C. wys wel na 'n ander URL, maar dit gaan na dieselfde artikel. Dit is dalk in elkgeval nuttiger om dit alles op een plek te hê omdat mense dalk nie vertroud is met wat met, en wat sonder die punt geskryf word nie. Voeg gerus die ander betekenisse by. --Alias 14:22, 11 Apr 2005 (UTC)
thread_title: C. vs C
Bespreking:Kommunikasiekunde

message: Sou verkies dat ons bly by v.C. --RM 14:40, 11 Apr 2005 (UTC)
replies: text: Ek stem. Ek glo dat slegs v.C. Standaardafrikaans is. Wat is die navorsing waarna verwys word? --Alias 21:01, 11 Apr 2005 (UTC)

text: Ek het dit vervang aangesien daar geen antwoord was nie. --Alias 14:25, 17 Julie 2005 (UTC)

text: Hallo hier is een antwoord terug. Groetjes --Dennis Ruigrok Aanvanklik met my gebruikernaam geteken deur Gebruiker:Dennis Ruigrok, maar geen antwoord op my vraag na navorsing nie. --Alias 13:18, 9 November 2005 (UTC)
thread_title:  v.C. 

message: Is dit dalk sinvol om eerder te skuif na iets soos Geskiedenis van kommunikasiekunde? Dit sê eintlik baie min oor kommunikasie en kommunikasiekunde en handel net oor geskiedenis in die lyf van die artikel. --13:18, 9 November 2005 (UTC)
thread_title:  Skuif? 
Bespreking:Switserse sjokolade

message: Hello from Luxembourg. Nice to be aware of the attention paid to our tiny Wiki. Greetings from Luxembourg and the Lëtzebuergesch Wikipedia Crew. User Cornischong
replies: text: Wëllkomm bei Wikipedia op Afrikanesch en villmools merci fir den Artikel iwwert de Schwäizer Schockela. User Voyageur
Bespreking:Veringstelsel

message: Sommer 'n paar vinnige opmerkings:
* Daar is geen skakels na hierdie artikel nie. Ek weet nie mooi waar ons dit nou dadelik kan insit nie, maar as ons maklik en sinvol kan, dink ek dit sal goed wees.
* [inleidingsin] Ek is redelik seker 'n voertuig en sy wiele word met ander dinge ook verbind: dryfas, CVs, maar ek weet nou nie so veel van hierdie goed af nie, so ek noem dit maar net solank.
* "...hou die motor se wiele op die grond..." - ek dink nie alle lesers sal verstaan nie - miskien sal party dink dat gravitasie mos daarvoor sal sorg. Miskien iets soos: ... verseker dat die motor se wiele kontak behou met die grond...". Wat ek voel kort is om te verduidelik hoekom die wiele soms nie op die grond sal wees nie. Nodig?
* Is dit miskien die moeite werd om te noem (en is dit waar?) dat vere alleen wel as 'n veringstelsel gebruik kan word, maar dat dit net nie "mooi stil sit" nie? Ek vermoed dat ou perdekarre byvoorbeeld nie skokbrekers gehad het nie, maar wel vere.
* Nou dat ek dit getik het, sien ek ek het skokbrekers verkies. Ek dink ek sal 'n padwoordeboek onder oë kan kry - sal probeer. --Alias 14:20, 4 Mei 2005 (UTC)
replies: text: Dankie Alias

text: Ek het met die vertaling nie so baie tyd gehad om daaroor te dink nie. Die engelse artikel is nie die beste artikel oor die onderwerp nie.  
#Ek sal maar so 'n bietjie in ons biblioteek gaan kyk na die beskrywings daar en kyk of ek dit nie beter kan beskryf nie.
#kontak met die grond klink beter sal dit verander.
#Ek sal wel uitbrei op die artikel sodra ek beter bronne in die hande kan kry as die engelse artikel.  Dan sal ek so 'n bietjie meer uitbrei oor al die tipies stelsels binne die artikel.
#Ek is besig om so 'n bietjie navorsing oor voertuigtegnologie te doen so daar behoort oor 'n ruk heelwat skakels te wees na hierdie artikel.
Ek moet vir my 'n beter digitale kamera aanskaf dan kan ek sommer fotos neem as ek weer my motors diens vir materiaal ter illustrasie.
thread_title:  Opmerkings 

message: Sommer gewonder hoekom ons "veringstelsel" gebruik en nie "veerstelsel" nie. Ek sien ook die Nederlands verwys in die artikel na die "veersysteem". --Alias 07:32, 3 Maart 2006 (UTC)
replies: text: Ek is nie seker waarom ons anders as die Nederlanders daaroor praat nie maar dit kom al 'n lang pad en is al gevestigde gebruik in afrikaans. --RM 08:03, 3 Maart 2006 (UTC)
thread_title:  Naam
Bespreking:Wankelenjin

message: Enige besware teen 'n skuif na Wankelenjin? En ook Binnebrandmotor -> Binnebrandenjin? Ek vermoed dat die gebruik van "motor" vir "enjin" soos in Engels nie eintlik in Afrikaans voorkom nie. Ekt net nie nou woordeboeke by my nie. --Alias 08:17, 9 Mei 2005 (UTC)
Wankelenjin is nie in my HAT nie maar wel in Pharos - ek dink ons skuif dit. Laurens 11:57, 29 Januarie 2006 (UTC)
thread_title:  Wankelenjin vs Wankel-enjin

message: Weet iemand hoe om met Geannimeerde GIFs te werk? Die Commons het 'n aantal lekker animasies (een wat reeds skoon gemaak is - geen bestaande teks om uit te vee nie) wat ons kan vertaal en hier inwerk. Laurens 12:00, 29 Januarie 2006 (UTC)
replies: text: :Ek het toe GIMP gebruik om die animasie aan te pas vir Afrikaans.  --RM 12:56, 4 April 2006 (UTC)
thread_title: Geannimeerde GIF
Bespreking:Düsseldorf

message: Is dit net in my blaaier wat die Kategorie boks bo-op die paragraaf dryf?
replies: text: Nee, ek het soms dieselfde probleem. Voyageur
replies: text: : Watse blaaier gebruik julle? Ek het dit net nog met tabelle onder baie spesiale omstandighede gesien. --Alias 07:38, 20 Mei 2005 (UTC)
replies: text: :: Microsoft Internet Explorer v. 6.0. Voyageur
thread_title:  Kategorie boks 
Wikipediabespreking:Uitgesoekte herdenkings/31 Mei

message: Inskrywings oor Anglo-Boereoorlog soos aangeteken in:
http://africanhistory.about.com/od/may/a/td0531.htm
Inskrywing oor Defiance campaign vanaf:
http://www.sahistory.org.za/pages/chronology/special-chrono/luthuli.htm
thread_title: Bronne
Wikipediabespreking:Uitgesoekte herdenkings/3 Junie

message: http://africanhistory.about.com/od/june/a/td0604.htm 1946 grondeienaarskap
thread_title: Bronne

message: Sören, die verwysing na die Slag van Duinkerken is verkeerd, dit moet die 4 Junie wees. Groete! Oesjaar (kontak) 07:44, 7 Junie 2015 (UTC)
replies: text: Ek is onskuldig, ek het net Montenegro bygevoeg. Ek kyk nou na 'n alternatief. Groete. -- JCIV (Besprekings | Bydraes) 09:10, 7 Junie 2015 (UTC)
replies: text: : Vielen dank! Oesjaar (kontak) 10:24, 7 Junie 2015 (UTC)
thread_title:  Slag van Duinkerken
Bespreking:Rugby

message: Ek sal dit waardeer as iemand kan help met beeldmateriaal vir Suid-Afrikaanse rugby.  As iemand ook verwysingsmateriaal het oor die geskiedenis van Suid-Afrikaanse rugby sal dit gaaf wees.  Sal ook fantasties wees as iemand kort grepies video en klankopnames kan verskaf.  Ek wonder of iemand spiekeries se stem op band het? --RM 11:04, 22 Mei 2005 (UTC)
thread_title: Op soek na beeldmateriaal

message: Ek het hierdie wysiging teruggerol: 
# Dit blyk afkomende te wees van die verskeie onderdele by Henri se (alternatiewe) rugbyblad. Dus, 'n vermoedelike kopieregskending.
# Die styl is baie onensiklopedies: "Van uit 'n speler oogpunt kan dit nogal lekker wees om te kyk hoeveel van jou opponente kan jy in 80 minute sodanig beseer dat hulle nie verder kan speel nie. Hulle sal baie respek vir jou hê, en na die wedstryd vir jou ‘n lekker handdruk gee." ?!
Anrie 20:56, 9 Augustus 2007 (UTC)
thread_title: Teruggerolde wysiging
Wikipediabespreking:Uitgesoekte herdenkings/24 Mei

message: Hoe gaan ons op die Afrikaanse Wikipedia na die tweede Vryheidsoorlog verwys? My splinternuwe Pharos gebruik Anglo-Boere Oorlog en Engelse Oorlog (as ek nou reg onthou - nie nou by my nie). Ons behoort darem regtig 'n Afrikaanse artikel oor die onderwerp te hê - die Engelse (en 'n klomp ander tale) wen sover die slag, sien: en:Boer_War...
replies: text: Die Franse en Nederlandse artikel vermeld dat Afrikaners nie die Engelse terme gebruik nie, maar Vryheidsoorloë. Ek het so pas ook 'n Afrikaanse vertaling (guerre de liberté = Vryheidsoorlog) op die Franse bladsy bygevoeg. Miskien kan ons na die (Eerste en Tweede) Vryheidsoorlog verwys en vermeld dat dit in Engels ook die Anglo-Boer War genoem word.  -Voyageur
replies: text: :Ek hou baie van Voyageur se voorstel. --RM 12:10, 24 Mei 2005 (UTC)
replies: text: :: Mmm, interessant. My reaksie gaan saam met Pharos vir Anglo-Boereoorlog. Ek het glad nie daaraan gedink as Engels nie. Ek het miskien al van Vryheidsoorlog gehoor, maar ek dink nie dit is die naam wat ek persoonlik die algemeenste teëgekom het nie. "Anglo-Boereoorlog" kommunikeer vir my baie duidelik waaroor dit gaan. Oor 50 jaar gaan mense dalk die stryd teen apartheid verwar met die Vryheidsoorlog - wie weet. Ons moet dalk bietjie bronne raadpleeg om te kyk wat die frekwensie van elkeen is. --Alias 14:16, 24 Mei 2005 (UTC)
thread_title: Boeroorlog of Anglo-Boere Oorlog?
Bespreking:Kaas

message: Voyageur,
Het jy dalk boekgehou van al die kaasartikels wat jy geskryf het? Miskien kan ons hulle bywerk in 'n "Sien ook"-afdeling, of andersins, as hulle te veel is, dalk 'n Lys van kaassoorte of so-iets maak. Ek dink daar is 'n klomp artikels wat jy gedoen het wat nie skakels het in die artikel nie. Hoe dink jy? --Alias 11:15, 22 Augustus 2005 (UTC)
replies: text: Ja, dis 'n goeie idee. Ek het net 'n klein klompie artikels oor spesifieke kaassoorte geskryf, maar ek dink ek gaan nog iets oor die drie hoofgroepe van kaas bywerk, met 'n lys van kaassoorte en skakels. -Voyageur
thread_title: Ander kaasartikels

message: Voyageur, verstaan ek reg dat die statistiek nou vir 2005 is in die deel wat opgedateer is? Dit verwys steeds na 2004. Noem gerus webadresse in onder sodat ander in die toekoms dit kan nagaan en opdateer, indien jy dit het. --Alias 20:40, 17 Februarie 2006 (UTC)
replies: text: Die oorspronklike tabel is deel van die Duitse Wikipedia se kaas-artikel. Die statistiek is vir 2004 en verskyn in 'n naslaanwerk van die Duitse ekonomiese nuusblad Handelsblatt wat in 2005 gepubliseer is. --Voyageur 20:54, 17 Februarie 2006 (UTC)
thread_title:  Bronne 

message: Hierdie is 'n baie goeie artikel, maar dit lyk vir my heeltemal te kort om 'n voorbladartikel te wees. Ek sê nie ons moet die status verwyder nie, maar dit is net vir my vreemd. - Rooiratel (kontak) 08:31, 13 Julie 2020 (UTC)
replies: text: hierdie artikel is in 2005 – 15 jaar gelede – as 'n voorbladartikel aangewys, in 'n tyd waar ons twee nog nie hier betrokke was nie. Voel vry om hom uit te brei. Groete. --  SpesBona 12:35, 15 Julie 2020 (UTC)
replies: text: : dankie dit maak meer sin. Daar was seker baie minder goeie kwaliteit artikels met baie inhoud in 2005. - Rooiratel (kontak) 06:20, 16 Julie 2020 (UTC)
thread_title:  Voorbladartikel?
Bespreking:Quartier Latin

message: Ek het sommer bietjie gewonder toe ek nou werk aan Wikipedia:Gewildheid - is dit miskien sinvol om te probeer om meer Afrikaanse titels te gebruik vir hierdie tipe van artikels? Latynse kwartier? Is daar ooit 'n Afrikaanse woord vir Arrondissement? Ek dink sommer bietjie hardop. --Alias 08:34, 31 Mei 2005 (UTC)
replies: text: "Quartier Latin" is eintlik eerder 'n pleknaam wat wyd en syd bekend is; dit word gewoonlik nie vertaal nie (die Engelse Wikipedia gebruik ook eerder die Franse titel). Dieselfde geld eintlik ook vir "arrondissement"; dit is 'n tipies Paryse instelling soos die "boroughs" van New York en word dus nouliks vertaal. Die probleem is altyd dat ons vir spesifieke terme uit 'n ander regstelsel nie sommer 'n Afrikaanse vertaling het nie. -Voyageur
thread_title:  Afrikaanse titels
Bespreking:Rome

message: Thaen suil riat neme satoo. Afgando sanatae meir caldor. Untre lorwe haryl domal sout une taem bair.
thread_title:  Skots-Gaelies? 
Bespreking:Kalsium

message: By voorsorgmaatreëls, klink chemiese brande vir my bietjie snaaks. Kan mens eerder van chemiese brandwonde praat? --Alias 10:40, 2 Jun 2005 (UTC)
replies: text: Mens kan ja! --RM 09:40, 3 Jun 2005 (UTC)
thread_title:  chemiese brandwonde